pythainlp/thaigov-v2-corpus-22032023 huggingface dataset:
วันพุธที่ 10 พฤศจิกายน 2564
ธ.ก.ส. โอนแล้ว! เงินประกันรายได้เกษตรกรผู้ปลูกข้าว ปี 2564/65
ธ.ก.ส. จ่ายเงินตามโครงการประกันรายได้เกษตรกรผู้ปลูกข้าว ปี 2564/65 วงเงินรวมกว่า 13,200 ล้านบาท แก่เกษตรกรผู้ปลูกข้าว 5 ชนิด เริ่มจ่ายแล้ววันนี้ทั่วประเทศ (9 พ.ย. 64) จำนวนกว่า 530,000 ราย เป็นเงินกว่า 11,200 ล้านบาท
ธ.ก.ส. จ่ายเงินตามโครงการประกันรายได้เกษตรกรผู้ปลูกข้าว ปี 2564/65 วงเงินรวมกว่า 13,200 ล้านบาท แก่เกษตรกรผู้ปลูกข้าว 5 ชนิด ได้แก่ ข้าวเปลือกหอมมะลิ ข้าวเปลือกหอมมะลินอกพื้นที่ ข้าวเปลือกเจ้า ข้าวเปลือกหอมปทุมธานี และข้าวเปลือกเหนียว เริ่มจ่ายแล้ววันนี้ทั่วประเทศ (9 พ.ย. 64) จำนวนกว่า 530,000 ราย เป็นเงินกว่า 11,200 ล้านบาท
นายกษาปณ์ เงินรวง รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ตามที่ ธ.ก.ส. ได้รับมอบหมายให้ดำเนินจ่ายเงินตามโครงการประกันรายได้เกษตรกรผู้ปลูกข้าวปี 2564/65 วงเงินรวม 13,225 ล้านบาท เพื่อช่วยเหลือเกษตรกรผู้ปลูกข้าว และป้องกันความเสี่ยงด้านราคาไม่ให้ประสบปัญหาขาดทุน ลดภาระค่าใช้จ่ายในการแก้ไขปัญหาราคาผลผลิตตกต่ำจากสถานการณ์เศรษฐกิจโลก การแพร่ระบาดของเชื้อไวรัสโควิด-19 และอุทกภัย โดยที่กลไกตลาดยังคงทำงานเป็นปกติ โดยประกันรายได้แก่เกษตรกรผู้ปลูกข้าว 5 ชนิด ได้แก่ ข้าวเปลือกหอมมะลิ ตันละ 15,000 บาท ครัวเรือนละไม่เกิน 14 ตัน ข้าวเปลือกหอมมะลินอกเขต ตันละ 14,000 บาท ครัวเรือนละไม่เกิน 16 ตัน ข้าวเปลือกเจ้า ตันละ 10,000 บาท ครัวเรือนละไม่เกิน 30 ตัน ข้าวเปลือกหอมปทุมธานี ตันละ 11,000 บาท ครัวเรือนละ ไม่เกิน 25 ตัน และข้าวเปลือกเหนียว ตันละ 12,000 บาท ครัวเรือนละไม่เกิน 16 ตัน โดยเริ่มโอนเงินส่วนต่างการประกันรายได้ในวันที่ 9 พฤศจิกายน 2564 เป็นวันแรก ซึ่งมีเกษตรกรได้รับประโยชน์จำนวน 530,842 ครัวเรือน เป็นเงิน 11,230.69 ล้านบาท
สำหรับหลักเกณฑ์การจ่ายเงินประกันรายได้ เกษตรกรจะต้องขึ้นทะเบียนเกษตรกรผู้ปลูกข้าวปีการผลิต 2564/65 กับกระทรวงเกษตรและสหกรณ์ และต้องแจ้งวันที่คาดว่าจะเก็บเกี่ยว เพื่อใช้เป็นข้อมูลช่วงเวลาที่เกษตรกรจะได้รับสิทธิชดเชย โดยกรมส่งเสริมการเกษตรจัดส่งข้อมูลการขึ้นทะเบียนเกษตรกรผู้ปลูกข้าว จำแนกตามช่วงเวลาที่เก็บเกี่ยวและคำนวณปริมาณผลผลิต โดยใช้พื้นที่ทั้งหมดที่ขึ้นทะเบียนปลูกข้าวแต่ละชนิดคูณผลผลิตเฉลี่ยต่อไร่เป็นปริมาณผลผลิตที่ต้องชดเชย แต่ต้องไม่เกินปริมาณที่กำหนดไว้ข้างต้น ส่งให้ ธ.ก.ส. เพื่อเป็นข้อมูลในการจ่ายเงิน จากนั้น ธ.ก.ส. จะดำเนินการจ่ายเงินเข้าบัญชีเกษตรกรโดยตรง ภายใน 3 วัน นับจากวันที่ได้รับราคาเกณฑ์กลางอ้างอิงในแต่ละรอบจากคณะอนุกรรมการกำกับดูแลและกำหนด
เกณฑ์กลางอ้างอิงโครงการประกันรายได้เกษตรกรผู้ปลูกข้าว ซึ่งเกษตรกรสามารถตรวจสอบผลการโอนเงินได้ทางแอปพลิเคชัน ธ.ก.ส. A-Mobile ตลอด 24 ชั่วโมง และจะมีข้อความแจ้งเตือนเงินเข้าบัญชีผ่าน LINE Official BAAC Family กรณีที่ลูกค้าสมัครใช้บริการ BAAC Connect
วันจันทร์ที่ 16 สิงหาคม 2564
7 กลุ่มเสี่ยง ฉีดวัคซีนไข้หวัดใหญ่ฟรี ณ สถานพยาบาลรัฐใกล้บ้าน ถึง 31 ส.ค.64
....
กรมควบคุมโรค เชิญชวนประชาชน 7 กลุ่มเสี่ยง เข้ารับบริการฉีดวัคซีนป้องกันไข้หวัดใหญ่ฟรี ที่สถานบริการสาธารณสุขของรัฐใกล้บ้าน หรือ รพ.เอกชนที่เข้าร่วมโครงการหลักประกันสุขภาพแห่งชาติ ตั้งแต่วันนี้ – 31 ส.ค.64
.
โดยประชาชนที่ถือเป็น 7 กลุ่มเสี่ยง ได้แก่
1. หญิงตั้งครรภ์ อายุครรภ์ 4 เดือนขึ้นไป
2. เด็กอายุ 6 เดือน – 2 ปี
3. ผู้มีโรคเรื้อรัง ได้แก่ ปอดอุดกั้นเรื้อรัง หอบหืด หัวใจ หลอดเลือดสมอง ไตวาย ผู้ป่วยมะเร็งที่อยู่ระหว่างรับเคมีบำบัด และเบาหวาน
4. ผู้มีอายุ 65 ปีขึ้นไป
5. ผู้พิการทางสมองที่ช่วยเหลือตนเองไม่ได้
6. ผู้มีโรคธาลัสซีเมีย ภูมิคุ้มกันบกพร่อง และผู้ติดเชื้อ HIV มีอาการ
7. ผู้มีน้ำหนักมากกว่า 100 กก. หรือมีดัชนีมวลกายมากกว่า 35 กก./ตร.ม.
.
การศึกษาในอเมริกา และจีน พบว่า ผู้ติดโรคโควิด-19 กว่า 60% เป็นไข้หวัดใหญ่ร่วมด้วย ซึ่งจะทำให้อาการรุนแรงและเพิ่มความเสี่ยงต่อการเสียชีวิต ดังนั้น การฉีดวัคซีนป้องกันไข้หวัดใหญ่จึงเป็นการลดโอกาสเกิดอาการรุนแรงเมื่อติดโรคโควิด-19
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันจันทร์ที่ 19 กรกฎาคม 2564
ธ.ก.ส.พักชำระหนี้เงินต้นและดอกเบี้ย ช่วยเหลือลูกค้าฝ่าวิกฤติ COVID - 19
ธ.ก.ส. สนับสนุนนโยบายกระทรวงการคลัง โดยออกมาตรการเร่งด่วนเพื่อช่วยเหลือเกษตรกร บุคคล ผู้ประกอบการ และสถาบันเกษตรกรเพื่อลดผลกระทบจากสถานการณ์การแพร่ระบาดของ COVID - 19 โดยพักชำระหนี้เงินต้นและดอกเบี้ยอย่างน้อย 2 เดือน
ธ.ก.ส. สนับสนุนนโยบายกระทรวงการคลัง โดยออกมาตรการเร่งด่วนเพื่อช่วยเหลือเกษตรกร บุคคล ผู้ประกอบการ และสถาบันเกษตรกรเพื่อลดผลกระทบจากสถานการณ์การแพร่ระบาดของไวรัสโคโรนา 2019 (COVID - 19) โดยพักชำระหนี้เงินต้นและดอกเบี้ยอย่างน้อย 2 เดือน ผู้ที่สนใจแจ้งความประสงค์เข้าร่วมโครงการได้ตามความสมัครใจผ่าน LINE Official : BAAC Family เว็บไซต์ www.baac.or.thและ Call Center 02 555 0555 และ ธ.ก.ส. ทุกสาขา ตั้งแต่19 ก.ค. นี้ เป็นต้นไป
นายธนารัตน์ งามวลัยรัตน์ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่าจากสถานการณ์การแพร่ระบาดของเชื้อไวรัสCOVID – 19 ที่มียอดผู้ติดเชื้อเพิ่มขึ้นเป็นจำนวนมาก ทำให้รัฐบาลเร่งเข้าควบคุมสถานการณ์การแพร่ระบาด โดยจำกัดการเคลื่อนย้ายของประชาชนและการดำเนินกิจกรรมต่าง ๆ ส่งผลให้มีผู้ได้รับผลกระทบทั้งประชาชนทั่วไป ผู้ประกอบการ และสถาบันเกษตรกรเพื่อเป็นการช่วยเหลือด้านสภาพคล่องของผู้ได้รับผลกระทบ ซึ่งเป็นไปตามนโยบายกระทรวงการคลังที่มอบหมายให้ธนาคารของรัฐ รวมถึง ธ.ก.ส. ดำเนินมาตรการพักชำระหนี้เงินต้นและดอกเบี้ยเพื่อช่วยเหลือลูกค้าที่ได้รับผลกระทบจากสถานการณ์การแพร่ระบาดของไวรัสโคโรนา 2019 (COVID - 19) ตามความสมัครใจให้กับลูกค้าเกษตรกรบุคคลผู้ประกอบการและสถาบันเกษตรกรโดยพักชําระเงินต้นและดอกเบี้ยที่ถึงกําหนดชําระอย่างน้อย2 เดือน นับจากงวดชําระเดิม ทั้งนี้ แนวทางการช่วยเหลือขึ้นอยู่กับการได้รับผลกระทบและศักยภาพของลูกค้า
เพื่อเป็นการลดผลกระทบจากการแพร่ระบาดของเชื้อไวรัส COVID - 19 และเป็นการเว้นระยะห่างทางสังคมตามมาตรการกระทรวงสาธารณสุข โดยสามารถแจ้งความประสงค์การเข้าร่วมโครงการได้ผ่านช่องทาง LINE Official : BAAC Family เว็บไซต์ https://www.baac.or.th และ Call Center 02 555 0555 หรือที่ ธ.ก.ส. ทุกสาขาทั่วประเทศสำหรับลูกค้าผู้ประกอบการและสถาบันเกษตรกรตั้งแต่วันที่ 19 กรกฎาคมถึงวันที่ 15 สิงหาคม 2564และสำหรับลูกค้าเกษตรกรและบุคคลตั้งแต่วันที่ 19 กรกฎาคมถึงวันที่ 15 ธันวาคม 2564
วันศุกร์ที่ 25 มิถุนายน 2564
ความคืบหน้าการลงทะเบียนโครงการคนละครึ่ง ระยะที่ 3 และโครงการยิ่งใช้ยิ่งได้
ณ วันที่ 25 มิ.ย.2564 เวลา 08.00 น. โครงการคนละครึ่งระยะที่ 3 ที่เปิดให้ลงทะเบียนตั้งแต่วันที่ 14 มิ.ย.2564 มีประชาชนลงทะเบียนแล้วจำนวน 28.3 ล้านคน และโครงการยิ่งใช้ยิ่งได้ที่เปิดให้ลงทะเบียนตั้งแต่วันที่ 21 มิถุนายน 2564 มีประชาชนลงทะเบียนแ
นางสาวกุลยา ตันติเตมิท ผู้อำนวยการสำนักงานเศรษฐกิจการคลัง ในฐานะโฆษกกระทรวงการคลัง เปิดเผยว่า ณ วันที่ 25 มิถุนายน 2564 เวลา 08.00 น. โครงการคนละครึ่ง ระยะที่ 3 ที่เปิดให้ลงทะเบียนตั้งแต่วันที่ 14 มิถุนายน 2564 มีประชาชนลงทะเบียนแล้วจำนวน 28.3 ล้านคน และโครงการยิ่งใช้ยิ่งได้ที่เปิดให้ลงทะเบียนตั้งแต่วันที่ 21 มิถุนายน 2564 มีประชาชนลงทะเบียนแล้วจำนวน 3.82 แสนคน
ทั้งนี้ ประชาชนยังสามารถลงทะเบียนโครงการคนละครึ่ง ระยะที่ 3 ผ่านเว็บไซต์ www.คนละครึ่ง.com และโครงการยิ่งใช้ยิ่งได้ ผ่านเว็บไซต์ www.ยิ่งใช้ยิ่งได้.com ได้อย่างต่อเนื่องตั้งแต่เวลา 06.00 น. – 22.00 น. ของทุกวันจนกว่าจะครบ 31 ล้านคน และ 4 ล้านคน ตามลำดับ ทั้งนี้ สำหรับผู้ที่เคยเข้าร่วมโครงการของรัฐแล้ว สามารถลงทะเบียนผ่านแอปพลิเคชัน “เป๋าตัง” ได้อีกทางหนึ่ง
โฆษกระทรวงการคลังได้ย้ำว่า ประชาชนที่ได้รับสิทธิโครงการเพิ่มกำลังซื้อให้แก่ผู้ที่ต้องการความช่วยเหลือเป็นพิเศษ หรือโครงการคนละครึ่ง ระยะที่ 3 หรือโครงการยิ่งใช้ยิ่งได้ ที่มีความประสงค์จะเปลี่ยนโครงการ ขอให้ลงทะเบียนโครงการคนละครึ่ง ระยะที่ 3 หรือโครงการยิ่งใช้ยิ่งได้ ที่ท่านต้องการเข้าร่วมผ่านแอปพลิเคชัน “เป๋าตัง” ภายในวันจันทร์ที่ 28 มิถุนายน 2564 เวลา 22.00 น. ซึ่งการเปลี่ยนแปลงโครงการทำได้เพียง 1 ครั้งเท่านั้น และถือเป็นการสละสิทธิโครงการเดิม สำหรับการใช้จ่ายของโครงการต่าง ๆ จะเริ่มตั้งแต่วันที่ 1 กรกฎาคม 2564 อย่างไรก็ดี ท่านที่ยังไม่เคยยืนยันตัวตนด้วยบัตรประจำตัวประชาชนกับธนาคารกรุงไทย จำกัด (มหาชน) จะเริ่มใช้จ่ายได้เมื่อยืนยันตัวตนเรียบร้อยแล้ว ซึ่งสามารถยืนยันตัวตนเมื่อใดก็ได้ก่อนการใช้จ่ายโดยไม่ถูกตัดสิทธิโครงการ
ทั้งนี้ ประชาชนสามารถตรวจสอบร้านค้าที่เข้าร่วมแต่ละโครงการได้ที่ www.คนละครึ่ง.com และ www.ยิ่งใช้ยิ่งได้.com ประเภทร้านค้าที่เข้าร่วมโครงการยิ่งใช้ยิ่งได้แล้ว
สำนักงานเศรษฐกิจการคลัง โทร. 02 273 9020 ต่อ 3503 3516 3506 3502 3536 3515
ธนาคารกรุงไทย จำกัด (มหาชน) โทร. 02-111-1122
วันอังคารที่ 31 พฤษภาคม 2565
นายกฯ แจง ไม่ได้เป็นผู้ตัดงบประมาณ ส่วนงบกลางสั่งใช้เองไม่ได้ ต้องเสนอโครงการเข้า ครม. ให้สอดคล้องกับความต้องการของประชาชน
.....
พล.อ.ประยุทธ์ จันทร์โอชา นายกรัฐมนตรี และ รมว.กห. ชี้แจงในการประชุมสภาผู้แทนราษฎรเพื่อพิจารณาร่าง พ.ร.บ.งบประมาณรายจ่ายประจำปีงบประมาณ พ.ศ. 2566 ถึงกรณีที่มีการกล่าวหาว่า รัฐบาลใช้งบลงทุนในปี 2565 ลดลงกว่าที่เสนอขอว่า เนื่องจากงบที่เสนอขอไป ถูกตัดลดในขั้นการพิจารณาของกรรมาธิการวิสามัญของฝ่ายนิติบัญญัติ
.
ส่วนที่กล่าวหาว่า พอตัดลดงบแล้วไปใช้งบกลาง ชี้แจงว่า นายกฯ ไม่สามารถสั่งใช้งบกลางเองได้ทั้งหมด ต้องเสนอโครงการให้ ครม. พิจารณา ต้องนำไปใช้สำหรับโครงการที่ยังไม่ได้รับงบประมาณ และตรงกับความต้องการของประชาชนในพื้นที่
.
อ่านเพิ่มเติม คลิก >>https://www.thaigov.go.th/news/contents/details/55217
#ไทยคู่ฟ้า#ร่วมต้านโควิด19
-------------------
วันอังคารที่ 6 กรกฎาคม 2564
อนุทิน เผย ครม. มีมติเห็นชอบมอบให้กรมควบคุมโรคลงนามจัดซื้อวัคซีนไฟเซอร์ 20 ล้านโดส
รองนายกรัฐมนตรีและรัฐมนตรีว่าการกระทรวงสาธารณสุข เผยคณะรัฐมนตรีมีมติเห็นชอบมอบหมายให้กรมควบคุมโรคลงนามจัดซื้อวัคซีนไฟเซอร์ 20 ล้านโดส และได้รับบริจาคจำนวนหนึ่งจากรัฐบาลสหรัฐในสัญญาเดียวกัน
วันนี้ (6 กรกฎาคม 2564) ที่กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ว่า วันนี้ กระทรวงสาธารณสุขได้นำหลักการลงนามในสัญญาการจัดซื้อวัคซีนไฟเซอร์ ซึ่งคู่สัญญาคือกรมควบควบคุมโรค และการจัดซื้อวัคซีนโมเดอร์นา ซึ่งเป็นวัคซีนทางเลือก ตามนโยบาย ศบค. และรัฐบาล เข้าขอความเห็นชอบจากคณะรัฐมนตรี โดยมีการชี้แจงข้อสงสัย ข้อกังวลต่างๆ และฝ่ายกฎหมายได้ชี้แจงความจำเป็นเร่งด่วนในการจัดหา ซึ่งคณะรัฐมนตรีมีมติเห็นชอบมอบหมายให้กรมควบคุมโรคลงนามในสัญญาจัดหาวัคซีนไฟเซอร์ จำนวน 20 ล้านโดส และรับการบริจาคอีกจำนวนหนึ่งจากรัฐบาลสหรัฐอเมริกาในสัญญาเดียวกัน ด้านสำนักงานอัยการสูงสุดได้พิจารณาร่างสัญญาทั้ง 2 ฉบับของกรมควบคุมโรคและองค์การเภสัชกรรม โดยได้อนุมัติกรอบใหญ่ไว้เรียบร้อยแล้ว ขณะนี้หน่วยงานที่เกี่ยวข้องจะพยายามเจรจากับผู้จำหน่ายวัคซีนให้ได้เงื่อนไขที่ดีที่สุด ก่อนที่จะลงนามต่อไป ซึ่งการจัดส่งวัคซีนจะเป็นในไตรมาสที่ 4 ของปี2564
สำหรับการกระตุ้นภูมิคุ้มกันนายอนุทินกล่าวว่า ต้องเป็นไปตามลำดับขั้นตอน การจะใช้วัคซีนอย่างไร จำนวน หรือยี่ห้ออะไร มีการศึกษาตลอดเวลา และคณะกรรมการวิชาการฯ มีความเห็นอย่างไรจะแนะนำมายังกระทรวงสาธารณสุขเพื่อหารือ หากทุกฝ่ายเห็นพ้องว่าเป็นประโยชน์ก็จะนำมาปฏิบัติ กระทรวงสาธารณสุขพร้อมเปิดกว้างทุกคำแนะนำและชี้แนะ
นายอนุทินกล่าวต่อว่า กระทรวงสาธารณสุข ได้สนับสนุนและให้ความช่วยเหลือกรุงเทพมหานคร รับผู้ป่วยโควิดที่มีอาการและติดค้างที่บ้าน โดยให้ประสานไปยังศูนย์แรกรับ-ส่งต่อนิมิบุตร ผ่านหมายเลข 1668, 1669 ที่มอบหมายให้กรมการแพทย์ดำเนินการ ซึ่งศูนย์นิมิบุตรจะกลับมาเป็นศูนย์รับส่งต่อตามเจตนารมณ์เดิม และจะพยายามส่งต่อมายังโรงพยาบาลบุษราคัมให้มากที่สุด เพื่อให้ผู้ป่วยได้ถึงมือแพทย์และได้เตียง ขณะนี้โรงพยาบาลบุษราคัมมีเตียงรองรับผู้ป่วยประมาณ 3,700 เตียง และมอบให้นายแพทย์เกียรติภูมิ วงศ์รจิต ปลัดกระทรวงสาธารณสุข ขยายเตียงเพิ่มให้ได้ 4,000 เตียง เนื่องจากยังมีพื้นที่ที่ใช้สอยได้อยู่ เพื่อให้โรงพยาบาลมีเตียงว่าง รองรับผู้ป่วยอาการหนัก หากรับผู้ป่วยเข้ารักษาที่โรงพยาบาลบุษราคัมได้มากเท่าไร จะทำให้เตียงในโรงพยาบาลที่มีความจำเป็น โดยเฉพาะเตียงICUมีพื้นที่มากขึ้น
*************************************6 กรกฎาคม 2564
วันพฤหัสบดีที่ 17 มิถุนายน 2564
ปลัด วธ. ให้สัมภาษณ์ในรายการบ่ายนี้มีคำตอบ (รายการสด) ประเด็นมาตรการเยียวยา - ชุมชนผู้ประกอบการด้านวัฒนธรรมที่ได้รับผลกระทบจากโควิด-๑๙
สัมภาษณ์ในรายการบ่ายนี้มีคำตอบ (รายการสด) ประเด็นมาตรการเยียวยา - ชุมชนผู้ประกอบการด้านวัฒนธรรมที่ได้รับผลกระทบจากโควิด-๑๙
วันที่ ๑๖ มิถุนายน ๒๕๖๔ เวลา ๑๓.๑๐ น. นางยุพา ทวีวัฒนะกิจบวร ปลัดกระทรวงวัฒนธรรม ให้สัมภาษณ์ในรายการบ่ายนี้มีคำตอบ (รายการสด) ประเด็นมาตรการเยียวยา - ชุมชนผู้ประกอบการด้านวัฒนธรรมที่ได้รับผลกระทบจากโควิด-๑๙ โดยมีเจ้าหน้าที่ที่เกี่ยวข้องเข้าร่วม ณ ห้องส่ง ๒ อาคารออกอากาศ สถานีโทรทัศน์ ช่อง ๙ MCOT HD
วันพฤหัสบดีที่ 24 กุมภาพันธ์ 2565
นายกฯ ห่วงใยคนไทยในยูเครน เตรียมพร้อมเครื่องบินเช่าเหมาลำหากจำเป็นต้องอพยพ
.....
พล.อ.ประยุทธ์ จันทร์โอชา นายกรัฐมนตรี และ รมว.กลาโหม ห่วงใยคนไทยในยูเครน พร้อมติดตามสถานการณ์อย่างใกล้ชิด และมอบหมายให้ทุกหน่วยงาน เช่น กระทรวงการต่างประเทศ กองทัพอากาศ เตรียมพร้อมรับสถานการณ์อยู่เสมอ
.
กระทรวงการต่างประเทศ รายงานว่าได้กำหนดแผนอพยพคนไทยไว้พร้อมแล้วหากเกิดสถานการณ์ฉุกเฉิน โดยจะใช้เครื่องบินเช่าเหมาลำ แต่หากมีการปิดน่านฟ้าจะจัดรถรับคนไทยข้ามแดนไปยังประเทศโปแลนด์ ขณะที่สถานเอกอัครราชทูต ณ กรุงวอร์ซอ ประเทศโปแลนด์ ได้ติดต่อสื่อสารกับกลุ่มคนไทยอย่างต่อเนื่อง
.
คนไทยในยูเครนสามารถติดต่อขอความช่วยเหลือได้ที่ สถานเอกอัครราชทูต ณ กรุงวอร์ซอ ประเทศโปแลนด์ หมายเลข +48-696-642-348 (24 ชม.) หรือ E-mail : thaiconsularwarsaw@thaiemb.pl
.
อ่านเพิ่มเติม คลิกhttps://www.thaigov.go.th/news/contents/details/51872
#ไทยคู่ฟ้า#ร่วมต้านโควิด19
-------------------
วันอังคารที่ 9 พฤศจิกายน 2564
โฆษกรัฐบาลเผย “นายกฯ” ยันจัดงานลอยกระทงได้ตามปกติ แต่ขอปชช. - ผู้ประกอบการ ปฏิบัติตามมาตรการ สธ. อย่างเคร่งครัด
โฆษกรัฐบาลเผย “นายกฯ” ยันจัดงานลอยกระทงได้ตามปกติ แต่ขอปชช. - ผู้ประกอบการ ปฏิบัติตามมาตรการ สธ. อย่างเคร่งครัด
วันที่ 9 พ.ย. 64 นายธนกร วังบุญคงชนะ โฆษกประจำสำนักนายกรัฐมนตรี กล่าวถึงกรณีการงดจัดงานวันลอยกระทง ว่า เรื่องดังกล่าวนี้เป็นความเข้าใจคลาดเคลื่อน โดยพล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ไม่เคยพูดเรื่องนี้ และยืนยันชัดเจนว่าให้สามารถจัดงานวันลอยกระทงได้ แต่ขอให้เป็นไปตามมาตรการของกระทรวง สาธารณสุข ฉะนั้นต้องขอทำความเข้าใจกับประชาชน ว่านายกฯ เห็นชอบให้จัดงานวันลอยกระทงได้ตั้งแต่แรก ซึ่งในส่วนของทำเนียบรัฐบาลจะมีการจัดงานลอยกระทง ในวันที่ 19 พ.ย. และเชิญ พล.อ.ประยุทธ์ฯ มา เป็นประธานในงานด้วย ทั้งนี้ แต่ละจังหวัดไม่ใช่เฉพาะกรุงเทพมหานคร สามารถจัดงานวันลอยกระทงได้ แต่ทุกอย่างต้องเป็นไปตามมาตรการของกระทรวงสาธารณสุข ทั้งในส่วนของประชาชนและผู้ประกอบการ
วันเสาร์ที่ 26 มิถุนายน 2564
นายกรัฐมนตรีเตรียมประชุม BOI พิจารณาปรับปรุงสิทธิประโยชน์เพิ่มเติมคุณค่าโครงการ (Merit-based Incentives) ยกระดับพัฒนาความสามารถในการแข่งขัน ในวันพุธที่ 30 มิ.ย. นี้
โฆษกรัฐบาลเผยนายกรัฐมนตรีเตรียมประชุม BOI พิจารณาปรับปรุงสิทธิประโยชน์เพิ่มเติมคุณค่าโครงการ (Merit-based Incentives) ยกระดับพัฒนาความสามารถในการแข่งขัน ในวันพุธที่ 30 มิ.ย. นี้
วันนี้(26มิ.ย.64)นายอนุชาบูรพชัยศรีโฆษกประจำสำนักนายกรัฐมนตรีเผยนายกรัฐมนตรีจะเป็นประธานคณะกรรมการส่งเสริมการลงทุนครั้งที่2/2564วันที่30มิ.ย.นี้คาดที่ประชุมจะพิจารณานโยบายสำคัญการปรับปรุงสิทธิประโยชน์เพิ่มเติมคุณค่าโครงการ(Merit-based Incentives)สร้างแรงจูงใจและกระตุ้นให้เกิดการลงทุนในกิจกรรมที่เกิดประโยชน์ต่อประเทศทั้งสิทธิประโยชน์เพิ่มเติมเพื่อพัฒนาความสามารถในการแข่งขันการกระจายความเจริญสู่ภูมิภาคและพัฒนาพื้นที่อุตสาหกรรมอีกทั้งที่ประชุมจะมีการพิจารณาในประเด็นอื่นๆที่น่าสนใจอาทิการปรับปรุงการส่งเสริมการลงทุนอุตสาหกรรมบรรจุภัณฑ์กาปรับปรุงการส่งเสริมการลงทุนในอุตสาหกรรมเซมิคอนดักเตอร์และการเชื่อมโยงข้อมูลระหว่างสำนักงานคณะกรรมการส่งเสริมการลงทุนและหน่วยงานราชการอื่น
ทั้งนี้ในการประชุมที่ผ่านมาที่ประชุมได้อนุมัติมาตรการส่งเสริมการลงทุนให้บริษัทที่ได้รับการส่งเสริมจดทะเบียนในตลาดหลักทรัพย์แห่งประเทศไทย(SET)หรือตลาดหลักทรัพย์เอ็มเอไอ(mai)เพื่อเป็นการพัฒนาศักยภาพและเพิ่มความสามารถในการเข้าถึงแหล่งเงินทุนของผู้ประกอบการไทยรวมถึงเสริมสร้างความเข้มแข็งของตลาดทุนและระบบเศรษฐกิจของประเทศโดยรวมโดยจะได้รับสิทธิประโยชน์ยกเว้นภาษีเงินได้นิติบุคคลเพิ่มเติมอีกร้อยละ100ของเงินลงทุน(ไม่รวมค่าที่ดินและทุนหมุนเวียน)ด้วย
———————-
วันจันทร์ที่ 25 กรกฎาคม 2565
หนุ่มอำนาจเจริญโล่งใจได้แก้หนี้ กยศ.ผ่อนต่ออีก 11 ปี จ่ายแค่เดือนละ 420 บาท รัฐมนตรีว่าการกระทรวงยุติธรรม ขอโทษติดภารกิจพบทูตอังกฤษเลยไม่ได้ไปเปิดงานเอง
หนุ่มอำนาจเจริญโล่งใจได้แก้หนี้ กยศ.ผ่อนต่ออีก 11 ปี จ่ายแค่เดือนละ 420 บาท รัฐมนตรีว่าการกระทรวงยุติธรรม ขอโทษติดภารกิจพบทูตอังกฤษเลยไม่ได้ไปเปิดงานเอง ยันใครมาร่วมงาน 99% ไม่ถูกฟ้อง-ยึดทรัพย์ ชวนชาวบ้านแจ้งเบาะแสยาเสพติดรับเงินรางวัล 500 ล้านบาท
เมื่อวันที่ 25 ก.ค. เวลา 10.00 น. ที่ศูนย์ประชุมพุทธอุทยานอำนาจเจริญ จ.อำนาจเจริญ มีการจัดงานมหกรรมไกล่เกลี่ยหนี้สินครัวเรือน ครั้งที่ 61 และยุติธรรมพบประชาชน จ.อำนาจเจริญ นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานเปิดงาน โดยวิดีโอคอนเฟอเรนซ์จากกระทรวงยุติธรรม โดยมี ว่าที่ ร.ต.ธนกฤต จิตรอารีย์รัตน์ เลขานุการรมว.ยุติธรรม นายทวีป บุตรโพธิ์ ผู้ว่าราชการจังหวัดอำนาจเจริญ น.ส.วันเพ็ญ ตั้งสกุล นายกอบจ.อำนาจเจริญ นายเสกสรร สุขแสง รองอธิบดีกรมบังคับคดี ข้าราชการ เจ้าหน้าที่กระทรวงยุติธรรม และประชาชนร่วมงานจำนวนมาก โดยก่อนเข้างานมีการคัดกรองโควิด-19 อย่างเข้มงวด
นายสมศักดิ์ กล่าวว่า วันนี้ตนต้องขอโทษชาวอำนาจเจริญด้วยที่ไม่ได้ไปเปิดงานด้วยตัวเอง แต่ต้องเปิดผ่านระบบออนไลน์ เหตุเพราะตนติดภารกิจสำคัญที่กระทรวง มีเอกอัครราชทูตสหราชอาณาจักรมาเข้าพบเพื่อหารือข้อราชการ เนื่องจากไทยและอังกฤษนั้นมีความสัมพันธ์ที่ดีกันมาอย่างยาวนาน มีความร่วมมือในด้านต่างๆอย่างดียิ่งเสมอมา ดังนั้นตนจึงต้องอยู่เพื่อหารือเพื่อสิ่งต่างๆที่เป็นประโยชน์แก่ประชาชน สำหรับงานไกล่เกลี่ยในวันนี้เรามีเป้าหมายผู้เข้าไกล่เกลี่ย 4,486 ราย ทุนทรัพย์ทั้งสิ้น 518 ล้านบาท ซึ่งหากใครทำการบ้านมาดีก็จะได้ลดเงินต้นและดอกเบี้ยเยอะ และผู้ที่มาร่วมงานกว่า 99%จะไม่ถูกฟ้อง ไม่ถูกยึดทรัพย์และไม่ถูกขายทอดตลาด โดยงานไกล่เกลี่ย 60 ครั้งที่ผ่านมา เราไกล่เกลี่ยสำเร็จไปแล้ว 48,523 ราย ลดค่าใช้จ่ายประชาชน 4,358 ล้านบาท
นายสมศักดิ์ กล่าวอีกว่า นอกจากงานด้านไกล่เกลี่ยหนี้สินแล้ว กระทรวงยุติธรรม ยังมีการช่วยเหลือประชาชนอีกหลายด้าน เช่น กองทุนยุติธรรม พ.ร.บ.ค่าตอบแทนผู้เสียหายและค่าทดแทนและค่าใช้จ่ายแก่จำเลยในคดีอาญา การจัดทำกฎหมายต่างๆ เช่น กฎหมาย JSOC และประมวลกฎหมายยาเสพติดที่เน้นการยึดทรัพย์ตัดวงจรผู้ค้า ซึ่งมีส.ส.อภิปรายในสภาว่า มียาบ้าเต็มไปหมด นั่นแสดงว่าประชาชนไม่แจ้งเบาะแสกับ ป.ป.ส. ตนจึงอยากเชิญชวนทุกท่านมาร่วมแจ้งเบาะแสให้กับเรา เพราะมีรางวัลมากถึง 500 ล้านบาท สุดท้ายนี้ผมขอให้ทุกท่านทำการบ้านให้ดี ต่อรองให้มากที่สุด เพราะทุกสถาบันการเงินพร้อมที่จะให้ความช่วยเหลือทุกท่านอย่างเต็มที่อยู่แล้ว
จากนั้น ว่าที่ร.ต.ธนกฤต ได้มอบป้ายศูนย์ไกล่เกลี่ย 8 ศูนย์ มอบเงินเยียวยา 6 ราย เป็นเงิน 508,350 บาท และได้ร่วมการไกล่เกลี่ยด้วยตนเอง โดยรายแรกชายเป็นหนี้ก่อนฟ้อง กู้เงินจาก กยศ. 144,070 บาท ผ่อนชำระมาแล้ว 13 ปี เหลืออีก 63,280 บาท ผลการเจรจาได้รับส่วนลด 12,044 บาท เหลือ 51,236 บาท ให้ผ่อนอีก 11 ปีงวดละ 420 บาท รายต่อมา เป็นแม่ค้าขายหมู มีหนี้หลังถูกฟ้องธนาคารออมสิน เงินต้นรวมดอกเบี้ย 62,051 บาท ผลการเจรจา ได้รับส่วนลดดอกเบี้ยคงเหลือจ่าย 45,000 บาท รายสุดท้ายเป็นหนี้หลังฟ้อง ธนาคารออมสิน มีเงินต้น ดอกเบี้ยและเบี้ยปรับรวม 83,711 บาท ผลการเจรจาได้ส่วนลดดอกเบี้ย 100 % คงเหลือจ่าย 58,524 บาทเพื่อปิดบัญชี
โดยทางลูกหนี้ได้กล่าวขอบคุณรัฐบาลและกระทรวงยุติธรรม ที่ช่วยเหลือประชาชนในการแก้ปัญหาหนี้สิน ทำให้เกิดสภาพคล่อง ลดภาระ สามารถดำเนินชีวิตไปต่อได้ และอยากให้มีการจัดโครงการดีๆในลักษณะแบบนี้อีกเพื่อช่วยเหลือประชาชนที่เดือดร้อน
วันพฤหัสบดีที่ 30 กันยายน 2564
บสย. จัดกิจกรรม “TCG Stakeholders Day : ความเห็นของท่านสำคัญกับ บสย.” ผลตอบรับชี้ชัด บทบาท และผลงาน ชัดเจน
บสย. จัดกิจกรรม “TCG Stakeholders Day : ความเห็นของท่านสำคัญกับ บสย.” ผลตอบรับชี้ชัด บทบาทและผลงาน บสย. เป็นที่ประจักษ์ พร้อมนำข้อเสนอแนะประกอบการพิจารณาจัดทำแผนแม่บทการบริหารจัดการผู้มีส่วนได้ส่วนเสีย
บสย. จัดกิจกรรม “TCG Stakeholders Day : ความเห็นของท่านสำคัญกับ บสย.” ผลตอบรับชี้ชัด บทบาทและผลงาน บสย. เป็นที่ประจักษ์ พร้อมนำข้อเสนอแนะประกอบการพิจารณาจัดทำแผนแม่บทการบริหารจัดการผู้มีส่วนได้ส่วนเสีย ขับเคลื่อนยุทธศาสตร์องค์กร ผ่านกลไก “ค้ำประกันสินเชื่อ” สู่ทศวรรษที่ 3 อย่างยั่งยืน จากต้นน้ำ กลางน้ำ สู่ปลายน้ำ
บรรษัทประกันสินเชื่ออุตสาหกรรมขนาดย่อม (บสย.) จัดกิจกรรม “TCG Stakeholders Day :ความเห็นของท่านสำคัญกับ บสย.” เปิดเวทีการประชุมผ่านระบบออนไลน์ เมื่อวันที่ 27 กันยายน 2564 โดยมีนางวสุกานต์ วิศาลสวัสดิ์ รักษาการผู้จัดการทั่วไป และนายวิเชษฐ วรกุล รองผู้จัดการทั่วไปอาวุโส สายงานบริหารช่องทางและพัฒนาผู้ประกอบการ ร่วมถ่ายทอด วิสัยทัศน์ ยุทธศาสตร์ แผนงาน และผลดำเนินงาน พร้อมการรับฟังข้อคิดเห็น ข้อเสนอแนะ และความคาดหวังของกลุ่มผู้มีส่วนได้ส่วนเสีย ทั้ง 9 กลุ่มประกอบด้วย 1. ลูกค้า 2. สถาบันการเงิน 3. ผู้กำหนดนโยบายและผู้จัดสรรงบประมาณ 4. บุคลากร บสย. 5. ผู้ถือหุ้น 6. คู่ความร่วมมือ 7. ผู้ส่งมอบ 8. ชุมชนและสังคม 9. สื่อมวลชน เพื่อนำไปประกอบการพิจารณาจัดทำแผนแม่บทการบริหารจัดการผู้มีส่วนได้ส่วนเสียสู่ความยั่งยืน โดยมีผู้แทนจากหน่วยงานเข้าร่วมประชุม อาทิ สำนักงานคณะกรรมการนโยบายรัฐวิสาหกิจ (สคร.) สำนักงานเศรษฐกิจการคลัง (สศค.) ธนาคารแห่งประเทศไทย สภาอุตสาหกรรมแห่งประเทศไทย หอการค้าไทย สภาหอการค้าแห่งประเทศไทย สมาพันธ์เอสเอ็มอีไทย เป็นต้น
นางวสุกานต์ กล่าวว่า สถานการณ์โควิด-19 นำไปสู่ความท้าทายใหม่ทั่วโลก ไม่เว้นแม้แต่ บสย. จึงจำเป็นอย่างยิ่งที่จะต้องเร่งปรับกระบวนการทำงานและวิธีคิดใหม่ เพื่อตอบโจทย์การเปลี่ยนแปลง สู่บริบทใหม่ New Normal โดย บสย. ได้วางยุทธศาสตร์สนับสนุนแผนการดำเนินงานในปี 2564-2569 ด้วยการก้าวสู่ทศวรรษที่ 3 ตามแนวทางแห่งความยั่งยืน ทั้งด้านการบริการ ด้านแหล่งเงินทุนและธุรกิจครบวงจร ตั้งแต่ต้นน้ำ กลางน้ำ และปลายน้ำ เพื่อพัฒนาสู่ความยั่งยืน ทั้งภายในและภายนอก ได้แก่ การสร้างรายได้เพิ่ม ขยายฐานสินเชื่อสู่ผู้ประกอบการ SMEs กลุ่มต่างๆ และรายย่อยมากขึ้น
นอกจากนี้ ในการจัดทำแผนแม่บทการบริหารจัดการผู้มีส่วนได้ส่วนเสีย ในปี 2564 - 2569 บสย.ยังได้กำหนดแผนปฏิบัติงานการขับเคลื่อน วิสัยทัศน์ พันธกิจ และยุทธศาสตร์ เพื่อให้บรรลุเป้าหมายและตอบสนองต่อความคาดหวัง ระหว่าง บสย. กับผู้มีส่วนได้ส่วนเสีย ดำเนินโครงการต่างๆ รวม 5 โครงการ ได้แก่ 1. โครงการพัฒนาผลิตภัณฑ์ค้ำประกันสินเชื่อ 2. โครงการพัฒนาระบบเพื่อสนับสนุนกระบวนการทำงาน บสย. Call Center 02-890-9999 3. โครงการศูนย์ที่ปรึกษาทางการเงิน SMEs หรือ บสย. F.A. Center 4. โครงการเพิ่มประสิทธิภาพการกำกับดูแลของคณะกรรมการ บสย. 5. โครงการสร้างความสัมพันธ์กับผู้มีส่วนได้ส่วนเสีย โดยเน้นการพัฒนาเทคโนโลยีดิจิทัล และระบบงานเพื่อรองรับธุรกรรมหลัก บสย.
ในการประชุมครั้งนี้ กลุ่มผู้มีส่วนได้ส่วนเสีย ชี้ชัดว่า บทบาทและผลงาน บสย. เป็นที่ประจักษ์ โดยขอให้ บสย.เป็นแกนหลักในการช่วยเหลือ ฟื้นฟู พัฒนา และส่งเสริมความรู้ให้คำปรึกษาทางการเงิน แก่ผู้ประกอบการ SMEs รวมถึงประสาน
วันพุธที่ 24 สิงหาคม 2565
ดีอีเอส จัดกิจกรรมเสวนา “ถ่ายทอดองค์ความรู้ แลกเปลี่ยนประสบการณ์ในการครองตนในการปฏิบัติราชการตามประมวลจริยธรรม"
ดีอีเอส จัดกิจกรรมเสวนา “ถ่ายทอดองค์ความรู้ แลกเปลี่ยนประสบการณ์ในการครองตนในการปฏิบัติราชการตามประมวลจริยธรรม"
เมื่อวันที่24สิงหาคม2565นางสาวสุกันยาณียะวิญชาญผู้ตรวจราชการกระทรวงดิจิทัลเพื่อเศรษฐกิจและสังคมเข้าร่วมกิจกรรมเสวนา“ถ่ายทอดองค์ความรู้แลกเปลี่ยนประสบการณ์ในการครองตนในการปฏิบัติราชการตามประมวลจริยธรรม"โดยมีวิทยากรร่วมเสวนาได้แก่นายภูเวียงประคำมินทร์ประธานกรรมการจริยธรรมนางคนึงนิจคชศิลาและนางสาวกอบสิริเอี่ยมสุรีย์กรรมการจริยธรรมภายใต้กิจกรรมอบรมเสริมสร้างความรู้ความเข้าใจต่อการปฏิบัติหน้าที่ตามมาตรฐานทางจริยธรรมและประมวลจริยธรรมสำหรับเจ้าหน้าที่ของสำนักงานปลัดกระทรวงดิจิทัลเพื่อเศรษฐกิจและสังคมประจำปีงบประมาณพ.ศ.2565ณห้องประชุม803ชั้น8สำนักงานปลัดกระทรวงดิจิทัลเพื่อเศรษฐกิจและสังคม
*********
วันพฤหัสบดีที่ 24 มิถุนายน 2564
รมว.ยุติธรรม รับลูกนายกฯ กำชับ ป.ป.ส.รีบขึ้นทะเบียนผู้ติดยาเสพติด ย้ำให้ครอบคลุมทุกพื้นที่ คัดกรองปรับพฤติกรรมช่วยฟื้นฟูให้กลับมาใช้ชีวิตปกติ พร้อมเร่งทำให้ครบวงจรปราบปรามผู้ค้า-ให้ความรู้ดึงชุมชนมีส่วนร่วม
นายสมศักดิ์ เทพสุทิน รัฐมนตรีว่าการกระทรวงยุติธรรม รับลูกนายกฯ กำชับ ป.ป.ส.รีบขึ้นทะเบียนผู้ติดยาเสพติด ย้ำให้ครอบคลุมทุกพื้นที่ คัดกรองปรับพฤติกรรมช่วยฟื้นฟูให้กลับมาใช้ชีวิตปกติ พร้อมเร่งทำให้ครบวงจรปราบปรามผู้ค้า-ให้ความรู้ดึงชุมชนมีส่วนร่วม
นายสมศักดิ์ เทพสุทิน รัฐมนตรีว่าการกระทรวงยุติธรรม เปิดเผยว่า พล.อ.ประยุทธ์ จันทร์โอชา นายกรัฐมนตรี ได้มีข้อสั่งการให้สำรวจผู้ที่ติดยาเสพติดในทุกพื้นที่ทุกหมู่บ้าน คนที่ติดยาเสพติดต้องได้รับการขึ้นทะเบียนเพื่อนำไปบำบัดรักษา รวมถึงด้านปราบปรามยาเสพติดในส่วนของนายทุน ผู้ค้าหรือการจำหน่ายต่างๆ จะต้องดำเนินการอย่างเข้มงวดเป็นไปตามกฎหมาย รวมไปถึงการยึดทรัพย์ ซึ่งตนได้ให้สำนักงานคณะกรรมการป้องกันและปราบปรามยาเสพติด (ป.ป.ส.) ดำเนินการ ตามข้อสั่งการของนายกรัฐมนตรีให้ครอบคลุมทุกจังหวัด สำหรับการสำรวจการขึ้นทะเบียนผู้ติดยาเสพติดเพื่อนำไปบำบัดรักษา สำนักงาน ป.ป.ส. ได้จัดทำระบบการขึ้นทะเบียนผู้ติดยาเสพติดขึ้นมารองรับ และจะดำเนินการประมวลผลการขึ้นทะเบียนผู้ติดยาเสพติดในภาพรวม เพื่อนำไปสู่การบำบัดรักษา ปัจจุบันมีผู้ที่มาลงชื่อขึ้น ทะเบียนในระบบของสำนักงาน ป.ป.ส. แล้วรวมทั้งสิ้น 9,192 คน โดยผู้สนใจเข้าร่วมสามารถลงทะเบียนได้ที่ https://nccdor.nccd.go.th/mqrcode/formtreat โดยผู้สมัครใจเข้ารับการบำบัดรักษายาเสพติด จะไม่มีความผิด ไม่มีประวัติและไม่มีโทษ
"เรามุ่งมั่นที่จะให้คนที่ติดยาเสพติดต้องได้รับการขึ้นทะเบียน และนำไปสู่การบำบัดรักษาทุกคนตามนโยบายของนายกรัฐมนตรี ในขั้นตอนต่อไป จะมีการคัดกรองเพื่อรับตัวผู้ป่วยเข้ารับการรักษาในสถานพยาบาล หรือค่ายปรับเปลี่ยนพฤติกรรม หรือเข้าสู่การบำบัดฟื้นฟูโดยการมีส่วนร่วมของชุมชน (Community Based Treatment and Rehabilitation: CBTx) ตลอดจนการติดตามดูแลผู้ผ่านการบำบัดรักษา รวมทั้งฟื้นฟูสภาพทางสังคมที่ครอบคลุมไปถึงการสงเคราะห์ช่วยเหลือเพื่อพัฒนาคุณภาพชีวิต ให้ผู้ผ่านการบำบัดสามารถกลับมาใช้ชีวิตในสังคมได้อย่างเป็นปกติ" นายสมศักดิ์ กล่าว
วันศุกร์ที่ 8 เมษายน 2565
โฆษกรัฐบาลเผย นายกฯ ชื่นชมความสำเร็จภูมิสถาปนิกไทยทีมผู้ออกแบบโครงการอุทยานจุฬา 100 ปี คว้ารางวัลชนะเลิศ ด้าน Urban Regeneration and Public Spaces ใน 12th Dubai International Award for Best Practic
โฆษกรัฐบาลเผย นายกฯ ชื่นชมความสำเร็จภูมิสถาปนิกไทยทีมผู้ออกแบบโครงการอุทยานจุฬา 100 ปี คว้ารางวัลชนะเลิศ ด้าน Urban Regeneration and Public Spaces ใน 12th Dubai International Award for Best Practices ขอบคุณที่สร้างชื่อเสียงให้ประเทศไทย
วันนี้ (8 เมษายน 2565)นายธนกร วังบุญคงชนะ โฆษกประจำสำนักนายกรัฐมนตรี เผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แสดงความยินดีกับภูมิสถาปนิกชาวไทย “กชกร วรอาคม” และทีมผู้ออกแบบโครงการอุทยาน 100 ปี จุฬาลงกรณ์มหาวิทยาลัย ที่สามารถคว้ารางวัลชนะเลิศ 12th Dubai International Award for Best Practices ในงาน World Government Summit และ Expo 2020 Dubai ณ เมืองดูไบ สหรัฐอาหรับเอมิเรตส์ พร้อมทั้งขอบคุณทีมนักออกแบบที่เป็นตัวแทนสร้างชื่อเสียงและความภาคภูมิใจให้กับประเทศไทยบนเวทีระดับโลก
Dubai International Award for Best Practices จัดโดยรัฐบาลสหรัฐอาหรับเอมิเรตส์ ร่วมกับโครงการตั้งถิ่นฐานมนุษย์แห่งสหประชาชาติ (United Nations Human Settlements Programme : UN-HABITAT) เพื่อค้นหานวัตกรรมโครงการ (Innovation) ในการสร้างการพัฒนาที่ยั่งยืนต่อโลก ซึ่งรางวัลแบ่งออกเป็น 5 ประเภท ได้แก่ การฟื้นฟูเมืองและพื้นที่สาธารณะ (Urban Regeneration and Public Spaces) การพัฒนาอาคารอัจฉริยะ ด้วยนวัตกรรม อย่างยั่งยืน (Construction of Sustainable, Innovative and Smart Buildings) การจัดการระบบอาหารในเมืองอย่างยั่งยืน (Sustaining Urban Food Systems) การจัดการกับการเปลี่ยนแปลงสภาพภูมิอากาศและลดมลพิษ (Addressing Climate Change and Reducing Pollution) และการวางแผนและการจัดการโครงสร้างพื้นฐานของเมือง (Urban Infrastructure Planning and Management) ในครั้งนี้มีโครงการที่เข้าร่วมการประกวดทั้งหมด 2,950 โครงการ จาก 150 ประเทศ และประเทศไทยได้รับรางวัลชนะเลิศ 12th Dubai International Award for Best Practices สาขา การฟื้นฟูเมืองและพื้นที่สาธารณะ ได้รับรางวัลจาก เชค มัคทูม บิน โมฮัมเมด บิน ราชิด อัล มัคทูม (Sheikh Maktoum bin Mohammed bin Rashid Al Maktoum) รัฐมนตรีกระทรวงการคลัง ของสหรัฐอาหรับเอมิเรตส์ ผู้ครองนครเมืองดูไบ
“นายกรัฐมนตรีชื่นชมความสามารถของภูมิสถาปนิกและนักออกแบบชาวไทยที่ร่วมกันบูรณาการการทำงานเพื่อพัฒนาเมืองด้วยพื้นที่สาธารณะสีเขียวจนกลายเป็นหนึ่งในจุดพักผ่อนหย่อนใจ ตอบโจทย์ในการออกกำลังกาย และเป็นพื้นที่สีเขียวเพื่อการเรียนรู้ ที่สำคัญแห่งหนึ่งของคนกรุงเทพฯ ซึ่งเป็นผลงานออกแบบฝีมือชาวไทยที่เผยแพร่สู่สายตาชาวโลกได้อย่างเต็มภาคภูมิ ทั้งนี้ รัฐบาลให้ความสำคัญกับการแก้ไขปัญหาสิ่งแวดล้อม โดยได้ดำเนินการแก้ไขในทุกมิติอย่างต่อเนื่อง จึงต้องขอบคุณทุกหน่วยงานที่เกี่ยวข้องที่มีส่วนสนับสนุนผลักดันแนวคิดด้านการพัฒนาอย่างยั่งยืนภายใต้การเปลี่ยนแปลงทางสภาพภูมิอากาศจากปัญหาโลกร้อน อย่างไรก็ดี นายกรัฐมนตรีมุ่งหวังให้รางวัลด้านนวัตกรรมสีเขียวที่เป็นมิตรต่อสิ่งแวดล้อมในครั้งนี้ เป็นแรงบันดาลใจแก่ทุกฝ่ายในการร่วมหาทางเปลี่ยนแปลงช่วยให้ประชาชนมีวิถีชีวิตที่น่าอยู่และยั่งยืน” นายธนกรฯ กล่าว
วันอาทิตย์ที่ 7 สิงหาคม 2565
กระทรวงเกษตรลุยฟื้นผลผลิตกุ้งทะเล เป้า 4 แสนตันปี 66 จาก 2.5 แสนตันปี 64 รักษาอันดับหนึ่งในห้าของโลก สอดรับนโยบายนายกฯ “ไทยเป็นครัวโลก” มั่นใจดูแลเกษตรกรดี ราคาไม่ตก
กระทรวงเกษตรลุยฟื้นผลผลิตกุ้งทะเล เป้า 4 แสนตันปี 66 จาก 2.5 แสนตันปี 64 รักษาอันดับหนึ่งในห้าของโลก สอดรับนโยบายนายกฯ “ไทยเป็นครัวโลก” มั่นใจดูแลเกษตรกรดี ราคาไม่ตก
วันที่ 7สิงหาคม 2565 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า ตามนโยบายรัฐบาลพลเอก ประยุทธ์ จันทร์โอชา ที่ตั้งเป้าให้ประเทศไทยเป็นแหล่งผลิตอาหารสำคัญหรือ "ครัวของโลก" โดยยึดหลัก อาหารปลอดภัย (Safety) ความมั่นคงทางอาหาร (Security) และความยั่งยืนยัน (Sustainability) ซึ่งนายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ได้สั่งการหน่วยงานที่เกี่ยวข้องวางแผนการขับเคลื่อนการดำเนินงานด้านความมั่นคงอาหาร โดยให้ความสำคัญกับการจัดการระบบฐานข้อมูลขนาดใหญ่ที่ครอบคลุมและเชื่อมโยงกันทั้งระบบ (BIG DATA) เพื่อคาดการณ์ปริมาณการผลิตสินค้าเกษตรแบบรายชนิดสินค้า และวางแผนรับมือสถานการณ์ความเสี่ยงต่างๆ
ในส่วนของผลผลิตกุ้งทะเล ที่ผ่านมาประเทศไทยมีการผลิตเป็นอันดับห้าของโลก แต่ด้วการระบาดของโรคตายด่วนในปี2564 ทำให้ผลผลิตลดลงอย่างมาก เหลือเพียง 2.54 แสนตัน จากที่เคยอยู่ที่ 2. 8 แสนตัน เฉลี่ยสามปีก่อนหน้า ดังนั้น นายเฉลิมชัยฯ จึงได้กำหนดนโยบายเร่งด่วนฟื้นฟูผลผลิตกุ้งทะเลของประเทศ ในพื้นที่ 35 จังหวัด โดยตั้งเป้าปี 2566 ไว้ที่ 4 แสนตัน ทั้งนี้ กรมประมงได้ดําเนินงานร่วมกับทุกภาคส่วนที่เกี่ยวข้อง ให้ความสําคัญกับการจัดการข้อมูลเพื่อการบริหารแบบรอบด้าน ครอบคลุมการกำหนดแผนเชิงรุก นโยบายการช่วยเหลือเกษตรกรกรณีความเสี่ยงต่างๆ การศึกษาวิจัยเพื่อแก้ไขปัญหาโรคระบาดกุ้ง การปรับปรุงพันธุ์กุ้งทะเล การส่งเสริมการสร้างนวัตกรรมเพื่อการผลิตกุ้งทะเล การฟื้นฟูพื้นที่การเพาะเลี้ยงกุ้งทะเลเสื่อมโทรมร่วมกับการดูแลด้านสิ่งแวดล้อม การจัดหาแหล่งเงินทุนสําหรับเกษตรกร การส่งเสริมและหาช่องทางการตลาดเพิ่มเติมเพื่อรองรับผลผลิตกุ้งทะเลที่เพิ่มขึ้น
นางสาวรัชดา ยังได้กล่าวถึงการอนุญาตให้ผู้ประกอบการห้องเย็นและโรงงานแปรรูปสามารถนำเข้ากุ้งทะเลจากเอกวาดอร์และอินเดีย ทางกรมประมงยืนยันว่าไม่กระทบต่อราคากุ้งในประเทศอย่างแน่นอน เพราะเป็นการอนุญาตให้เฉพาะช่วงเวลาที่ผลผลิตภายในประเทศมีปริมาณน้อยไม่เพียงพอการแปรูปเท่านั้น โดยห้องเย็นและโรงงานแปรรูปจะต้องรับซื้อผลผลิตกุ้งทะเลจากเกษตรกรโดยประกันราคาซื้อ – ขายขั้นต่ำ เพื่อรักษาเสถียรภาพราคาไว้ ทั้งนี้ มีการรับซื้อผลผลิตจากเกษตรกรไปแล้ว ตั้งแต่วันที่ 15 ตุลาคม 2564 ส่งผลให้ราคากุ้งทะเลเพิ่มสูงขึ้นเรื่อยมาจนถึงปัจจุบัน ส่วนเรื่องมาตรฐานความปลอดภัย ทางกรมฯได้ดำเนินการอย่างรัดกุม มีการประเมินระบบการควบคุมโรคของทั้ง 2 ประเทศ ครอบคลุมทั้งห่วงโซ่การผลิตกุ้งทะเลแช่แข็งสำหรับการส่งออกมายังประเทศไทย เพื่อให้มั่นใจได้ว่าจะไม่มีโอกาสเกิดการแพร่กระจายเชื้อก่อโรคข้ามพรมแดนอย่างเด็ดขาด
“นายกรัฐมนตรีเชื่อมั่นในศักยภาพการผลิตกุ้งทะเลของเกษตรกร และพร้อมให้การสนับสนุนอย่างเต็มที่ ขณะเดียวกัน กระทรวงเกษตรฯได้กำหนดกลไกขับเคลื่อนการฟื้นฟูผลผลิตกุ้งทะเลไทย ตั้งเป้า 4 แสนตันในปี 2566 ผ่านคณะกรรมการบริหารจัดการห่วงโซ่การผลิตกุ้งทะเลและผลิตภัณฑ์ (Shrimp Board) และคณะทำงานแก้ไขปัญหาการเลี้ยงกุ้งทะเล ระดับพื้นที่ครอบคลุม 35 จังหวัดที่มีการเลี้ยงกุ้งทะเล มุ่งเป้าเกษตรกรมีความมั่นคงในอาชีพและรายได้ รวมถึงธุรกิจเกี่ยวเนื่องเติบโต และเมื่อเราสามารถเพิ่มผลผลิตได้เพียงพอต่อความต้องการของอุตสาหกรรมแปรรูป ก็ไม่มีความจำเป็นต้องนำเข้ากุ้งจากต่างประเทศอีกต่อไป” นางสาวรัชดา กล่าว
วันเสาร์ที่ 27 พฤศจิกายน 2564
กระทรวงแรงงาน เตือนคนไทย อย่าคิดลักลอบเป็นแรงงานผิดกฎหมายในต่างประเทศ เสี่ยงโดนกักขัง บังคับทำงาน
รมว.แรงงาน สั่งขยายผลข้อเท็จจริงและรวบรวมพยานหลักฐานจากคนหางานชาวไทย ที่ถูกหลอกทำงานกัมพูชา ย้ำแรงงานไทยไม่อยากเป็นเหยื่อ อย่าหลงเชื่อสาย/นายหน้าเถื่อน
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า ขณะนี้พบสาย/นายหน้าเถื่อนหลอกคนไทยทำงานบ่อนปอยเปต ประเทศกัมพูชาจำนวนมาก ซึ่งข้อมูลจากคนหางานไทยที่ถูกหลอกลวงและได้รับการช่วยเหลือกลับประเทศ พบว่าสาย-นายหน้าเถื่อนจะชักชวนไปทำงานในบ่อนการพนัน หรือทำงานในเว็บพนันออนไลน์ โดยอ้างว่ามีรายได้ดี แต่เมื่อเดินทางไปถึงกลับให้ทำงานไม่ตรงตามข้อตกลง ถูกกักขัง และบังคับให้ทำงาน ซึ่งหากไม่ยอมทำงานหรือไม่สามารถทำงานได้จะถูกทำร้ายร่างกาย
“พล.อ. ประยุทธ์ จันทร์โอชา นายกรัฐมนตรี และ พล.อ. ประวิตร วงษ์สุวรรณ รองนายกรัฐมนตรี ซึ่งกำกับดูแลกระทรวงแรงงาน กำชับให้กระทรวงแรงงานบูรณาการกับหน่วยงานที่เกี่ยวข้องติดตามสาย/นายหน้าเถื่อนกลุ่มดังกล่าว ซึ่งผมได้สั่งการกรมการจัดหางานให้ขยายผลข้อเท็จจริงและรวบรวมพยานหลักฐานจากคนหางานชาวไทยที่ถูกหลอกทำงานกัมพูชา เพื่อดำเนินคดีกับสาย/นายหน้าเถื่อน หากพบว่าฝ่าฝืนพระราชบัญญัติจัดหางานและคุ้มครองคนหางาน พ.ศ. 2528 และที่แก้ไขเพิ่มเติม ในส่วนคนหางานที่ต้องการเดินทางไปทำงานต่างประเทศ ไม่ว่าประเทศใดหากไม่อยากเป็นเหยื่อ อย่าหลงเชื่อการโฆษณาชักชวนทางสื่อออนไลน์ หรือสาย/นายหน้าเถื่อนโดยง่าย ให้ตรวจสอบข้อมูลกับกรมการจัดหางานก่อนว่ามีงานจริงหรือไม่” รัฐมนตรีว่าการกระทรวงแรงงาน กล่าว
ด้านนายไพโรจน์ โชติกเสถียร อธิบดีกรมการจัดหางาน กล่าวว่า ขอให้คนหางานพิจารณาให้ดี เพราะทันทีที่ตัดสินใจไปทำงานต่างประเทศด้วยวิธีลักลอบเป็นแรงงานผิดกฎหมายจะมีความเสี่ยงหลายด้าน ไม่ว่าจะเสี่ยงโดนนายหน้าหลอกไปลอยแพ เสี่ยงโดนล่อลวงไปเป็นแรงงานทาส/ค้ามนุษย์ และตกเป็นเป้าของอาชญากรรมอื่นๆ ได้ง่าย เนื่องจากไม่สามารถสื่อสาร เพื่อขอความช่วยเหลือจากเจ้าหน้าที่ในต่างประเทศ หรือกังวลว่าจะถูกดำเนินคดีตามกฎหมายคนเข้าเมืองของประเทศนั้นๆ นอกจากนี้ยังต้องอยู่อย่างหลบซ่อน ไม่ได้รับสวัสดิการ/การรักษาพยาบาลที่ควรได้รับ รวมถึงเสี่ยงโดนคนไทยด้วยกันที่ลักลอบทำงานผิดกฎหมายอยู่ก่อนแล้วหลอกลวงด้วย
“สำหรับผู้ที่มีพฤติกรรมโฆษณาชักชวนคนหางานไปทำงานต่างประเทศ ขอให้ทราบว่า การโฆษณาการจัดหางานโดยไม่ได้รับอนุญาตจากกรมการจัดหางาน จะมีความผิด ต้องระวางโทษจำคุกไม่เกิน 3 ปี หรือปรับไม่เกิน 60,000 บาท หรือทั้งจำทั้งปรับ และผู้ใดหลอกลวงผู้อื่นว่าสามารถหางาน หรือส่งไปฝึกงานในต่างประเทศได้ โดยการหลอกลวงดังว่านั้นได้ไปซึ่งเงินหรือทรัพย์สินหรือประโยชน์อื่นใดจากผู้ถูกหลอกลวง ต้องระวางโทษจำคุก 3-10 ปี หรือปรับตั้งแต่ 60,000 – 200,000 บาท หรือทั้งจำทั้งปรับ โดยปีงบประมาณ พ.ศ. 2565 (ตั้งแต่วันที่ 1 ตุลาคม 2563 – 25 พฤศจิกายน 2564) มีการดำเนินคดีสาย/นายหน้าเถื่อนแล้ว 4 ราย คิดเป็นมูลค่าความเสียหาย จำนวน 467,000 บาท” อธิบดีกรมการจัดหางาน กล่าว
นายไพโรจน์ กล่าวทิ้งท้ายว่า หากคนหางานต้องการเดินทางไปทำงานต่างประเทศสามารถขอรับคำปรึกษาจากเจ้าหน้าที่ได้ที่สำนักงานจัดหางานจังหวัดทุกจังหวัด สำนักงานจัดหางานกรุงเทพมหานครพื้นที่ 1-10 และตรวจสอบรายชื่อบริษัทจัดหางานที่ได้รับอนุญาตที่เว็บไซต์ www.doe.go.th/ipd ซึ่งปัจจุบันมีบริษัทฯ ที่ได้รับอนุญาต จำนวน 124 บริษัท ตั้งอยู่ในพื้นที่กรุงเทพมหานคร 85 บริษัท และอยู่ในจังหวัดอื่นๆ ทั่วประเทศ 39 บริษัท หรือสอบถามข้อมูลเพิ่มเติมได้ที่สายด่วนกระทรวงแรงงาน โทร. 1506 กด 2 กรมการจัดหางาน หรือสายด่วนกรมการจัดหางาน โทร. 1694
วันจันทร์ที่ 16 สิงหาคม 2564
กรมทางหลวงชนบท ยกระดับคุณภาพชีวิตของประชาชน อำเภอแม่แจ่ม จังหวัดเชียงใหม่ ลดต้นทุนการขนส่ง สร้างถนนทางเข้าพื้นที่โครงการหลวงแม่แฮ คืบหน้ากว่า 89%
กรมทางหลวงชนบท (ทช.) กระทรวงคมนาคม ยกระดับมาตรฐานทางหลวงชนบท ส่งเสริมการขนส่งในพื้นที่ทุรกันดาร ดำเนินโครงการก่อสร้างถนนสายบ้านแม่แฮน้อย - บ้านแม่สะงะใต้ อำเภอแม่แจ่ม จังหวัดเชียงใหม่ ระยะทาง 20 กิโลเมตร
กรมทางหลวงชนบท (ทช.) กระทรวงคมนาคม ยกระดับมาตรฐานทางหลวงชนบท ส่งเสริมการขนส่งในพื้นที่ทุรกันดาร ดำเนินโครงการก่อสร้างถนนสายบ้านแม่แฮน้อย - บ้านแม่สะงะใต้ อำเภอแม่แจ่ม จังหวัดเชียงใหม่ ระยะทาง 20 กิโลเมตร
นายปฐม เฉลยวาเรศ อธิบดีกรมทางหลวงชนบท เปิดเผยว่า เนื่องจากพื้นที่ดังกล่าวตั้งอยู่ในถิ่นทุรกันดารห่างไกล ประกอบกับเส้นทางส่วนใหญ่เป็นถนนดินภูเขา การคมนาคมขนส่งจึงเป็นไปด้วยความยากลำบาก การขนส่งล่าช้าและอาจทำให้พืชผลได้รับความเสียหาย และในช่วงฤดูฝนบางเส้นทางไม่สามารถใช้การได้ ส่งผลให้ประชาชนในพื้นที่ได้รับความเดือดร้อน ไม่สามารถลำเลียงพืชผลออกสู่ตลาดได้ โดยเฉพาะพืชผลเมืองหนาว อาทิ ผักกาดหอมห่อ ผักกาดขาวปลี กะหล่ำปลีแดง บีทรูท ต้นหอมญี่ปุ่น เสาวรสหวาน และอะโวคาโด ทั้งนี้ เพื่อเป็นการสนับสนุนภารกิจของมูลนิธิโครงการหลวง บรรเทาความเดือดร้อนให้แก่ประชาชน ลดระยะเวลาและลดต้นทุนในการขนส่งพืชผลทางการเกษตร สอดรับกับนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ทช. จึงได้ดำเนินโครงการก่อสร้างถนนสายบ้านแม่แฮน้อย - บ้านแม่สะงะใต้ อำเภอแม่แจ่ม จังหวัดเชียงใหม่ รวมระยะทาง 20 กิโลเมตร
ปัจจุบันโครงการดังกล่าวได้ดำเนินการก่อสร้างไปแล้วกว่าร้อยละ 89 ขณะนี้อยู่ระหว่างการก่อสร้างงานโครงสร้างทาง ผิวจราจร งานระบบระบายน้ำข้างทาง งานป้ายและเครื่องหมายจราจรบนสายทาง โดยคาดว่าจะก่อสร้างแล้วเสร็จประมาณเดือนกันยายน 2564
วันพุธที่ 22 มิถุนายน 2565
​ขยายเวลามาตรการบรรเทาผลกระทบราคาพลังงานอีก 3 เดือน
วันพุธที่ 22 มิถุนายน 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลบรรเทาผลกระทบสถานการณ์ราคาพลังงานแก่ประชาชนอย่างต่อเนื่อง โดยเห็นชอบขยายมาตรการต่อไปอีก 3 เดือน ได้แก่ ขยายระยะเวลาให้ส่วนลดก๊าซ LPG แก่ผู้ถือบัตรสวัสดิการแห่งรัฐ สูงสุด 100 บาท/คน/3เดือน ส่วนลดก๊าซ LPG สำหรับหาบเร่แผงลอยที่ถือบัตรสวัสดิการแห่งรัฐ 100 บาท/เดือน ตรึงราคาก๊าซ NGV 15.59 บาท/กก. โดยแท็กซี่ในโครงการลมหายใจเดียวกัน ซื้อในราคา 13.62 บาท/กก. และตรึงราคาน้ำมันดีเซลกรณีราคาเกิน 35 บาท/ลิตร รัฐอุดหนุนส่วนเพิ่มในอัตราร้อยละ 50 ตั้งแต่ ก.ค.-ก.ย.2565 พร้อมทั้งขอความร่วมมือโรงกลั่นน้ำมันและโรงแยกก๊าซธรรมชาติให้นำส่งกำไรส่วนหนึ่งเข้ากองทุนน้ำมันในช่วงวิกฤตน้ำมันแพงด้วย
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันพุธที่ 1 มิถุนายน 2565
“โจ นูโว” ร้อง DE ถูกปลอมเฟซบุ๊ก  ท้อใจ ฝากคนปลอมเฟซบุ๊กหยุด
“โจ นูโว” ร้อง DE ถูกปลอมเฟซบุ๊ก  ท้อใจ ฝากคนปลอมเฟซบุ๊กหยุด
“นักร้องดัง “โจ นูโว” เข้าร้องเรียนกระทรวงดิจิทัลเพื่อเศรษฐกิจเเละสังคมหลังถูกปลอมเฟซบุ๊ก มาหลายปี เจ้าตัวยืนยันมีเฟซบุ๊กส่วนตัวแค่บัญชีเดียว และไม่ได้เปิดสาธารณะ ดีอีเอส เร่งประสานตำรวจตามหามืออวตาร บทลงโทษตาม พ.ร.บ.คอมพ์ฯ คุกสูงสุด 5 ปี
นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) กล่าวว่า ขณะนี้กระทรวงดิจิทัลฯ ได้รับเรื่องร้องเรียนจาก “โจ นูโว” ว่าได้รับความเสียหายจากการที่มีเฟซบุ๊กปลอมในชื่อ โจ นูโว และมีการโพสต์แสดงความคิดเห็นต่างๆ โดยที่ตัวจริงไม่รู้เรื่อง จึงต้องการให้กระทรวงฯ ช่วยดำเนินการปิดกั้นเฟซบุ๊กปลอมเหล่านั้น
ทั้งนี้ กระทรวงดิจิทัลฯ ดำเนินการประสานไปยังเจ้าของแพลตฟอร์ม Facebook ให้ปิดกั้นบัญชี เฟซบุ๊กปลอมเหล่านั้น เพราะเป็นสิ่งที่ไม่ถูกต้อง อีกทั้งได้ประสานกับเจ้าหน้าที่ตำรวจให้ติดตามสืบสวนค้นหาตัวคนผิดที่สร้างบัญชีปลอมดังกล่าว เพราะสร้างความเสียหายให้กับเจ้าของบัญชีตัวจริง โดยจะดำเนินคดีถึงที่สุด ซึ่งตาม พ.ร.บ.คอมพิวเตอร์ฯ กำหนดโทษจำคุกไว้สูงสุด 5 ปี
“ขอฝากเตือนไปยังดารานักแสดงนักร้องทุกคนที่พบเพจปลอม เฟซบุ๊กปลอมที่มาใช้ชื่อ ใช้รูปของเราทำให้เกิดความเสียหาย อยากให้รีบดำเนินการแจ้งมาที่กระทรวงฯ หรือมีช่องทางออนไลน์ด้วยในระบบของเรา หรือจะแจ้งความที่เจ้าหน้าที่ตำรวจด้วยก็ได้ เพื่อรีบปิดกั้นก่อนที่จะกระทบต่อชื่อเสียงของดารานักแสดงด้วย” นายชัยวุฒิกล่าว
ด้านโจ นูโว กล่าวว่า รู้สึกท้อใจกับเรื่องที่เกิดขึ้น เพราะที่ผ่านมา ถูกสังคมตั้งคำถาม ตลอดเวลา เเล้วตนเองต้องเป็นฝ่ายตอบ ถึงขนาด จ้างนูโว ขอไม่จ้างโจ ใครที่เกลียดผม ลงทุนทำขนาดนี้ มาคุยกันดีกว่า มาเป็นเพื่อนฝูงกันดีกว่า เราไม่ได้มีอะไรต่อกัน ผมไม่เคยทำอะไรให้คุณ คุณก็อย่าทำอะไรผมเลย อยู่กันอย่างสงบ ชีวิตผมก็ไม่ได้ดีไปกว่านี้ วอนว่าอย่าทำเลย วันนี้เลย ตัดสินใจ มาร้องที่กระทรวงดิจิทัลเพื่อเศรษฐกิจเเละสังคม พร้อมทั้งระบุว่า บัญชีเฟซบุ๊กส่วนตัวของจริงคือ www.facebook.com/khunjirayut แต่พบช่วง 2-3 ปีที่ผ่านมามีผู้สร้างบัญชีปลอมขึ้นมา ทั้งภาษาไทยและภาษาอังกฤษ และของปลอมเขียนว่าของจริงด้วย เเละล่าสุด
“แอคเคาน์ปลอม ก็มี การโพสต์ว่าคุณชัชชาติซึ่งส่วนตัวไม่รู้เรื่องเลย เเละไม่ได้ทำ ร่วมถึงก็ถูกนำไป ลงความเห็นการเมืองตลอด จนทำให้ได้รับความเสียหาย คือคนที่ไม่เข้าใจเขาก็จะรังเกียจเรา วันนี้เลยตัดสินใจร้องขอให้ทางการช่วยเหลือ”
********************
วันอังคารที่ 4 มกราคม 2565
ครม. ปรับปรุงหลักเกณฑ์โครงการ Soft Loan ออมสิน ขยายช่วย SMEs ทุกกลุ่มที่กระทบจากโควิด ต่อเวลาสินเชื่อสู้ภัย COVID - 19 ถึง 30 ก.ย. 65
ครม. ปรับปรุงหลักเกณฑ์โครงการ Soft Loan ออมสิน ขยายช่วย SMEs ทุกกลุ่มที่กระทบจากโควิด ต่อเวลาสินเชื่อสู้ภัย COVID - 19 ถึง 30 ก.ย. 65
วันที่ 4 มกราคม 2565 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 4 มกราคม 2565 ว่า ครม.มีมติเห็นชอบการปรับปรุงหลักเกณฑ์การดำเนินโครงการสินเชื่อดอกเบี้ยต่ำช่วยเหลือผู้ประกอบการ SMEs ของธนาคารออมสิน หรือ โครงการ Soft Loan ออมสินฟื้นฟูท่องเที่ยวไทย วงเงิน 5,000 ล้านบาท (ปล่อยสินเชื่อต่อรายไม่เกิน 5 แสนบาท ดอกเบี้ย ร้อยละ 3.99 ต่อปี ไม่ต้องมีหลักประกัน) โดยขยายกลุ่มเป้าหมายของโครงการให้ครอบคลุมธุรกิจอื่นที่ได้รับผลกระทบจากการแพร่ระบาดของโรคโควิด-19 อาทิ ผู้ผลิตรายย่อย ผู้ค้าส่ง ผู้ค้าปลีก เพื่อให้ SMEs ได้รับการช่วยเหลืออย่างทั่วถึงและครอบคลุมมากยิ่งขึ้น จากเดิมที่ปล่อยสินเชื่อให้กลุ่มเป้าหมาย SMEs ในธุรกิจที่เกี่ยวข้องกับการท่องเที่ยวและ Supply Chain อาทิ ร้านอาหาร ธุรกิจสปา นวดแผนไทย รถรับจ้างนำเที่ยว เกสต์เฮ้าส์ และขยายระยะเวลารับคำขอสินเชื่อออกไปจนถึงวันที่ 30 กันยายน 2565 จากเดิมที่สิ้นสุดวันที่ 30 ธันวาคม 2564 โดยที่ผ่านมา ธนาคารออมสินได้อนุมัติสินเชื่อโครงการไปแล้ว จำนวน 4,137 ราย รวมเงินทั้งสิ้น 1,746 ล้านบาท และยังมีวงเงินคงเหลืออีกจำนวน 3,254 ล้านบาท จากวงเงินรวมทั้งโครงการ 5,000 ล้านบาท
พร้อมกันนี้ คณะรัฐมนตรียังมีมติเห็นชอบการขยายระยะเวลามาตรการสินเชื่อสู้ภัย COVID - 19 (กลุ่มเป้าหมายผู้มีรายได้ประจำ ผู้ประกอบอาชีพอิสระ เกษตรกร) จากเดิมที่มีกำหนดระยะเวลารับคำขอสินเชื่อถึงวันที่ 31 ธันวาคม 2564 ออกไปจนถึงวันที่ 30 กันยายน 2565 ซึ่งธนาคารออมสินได้ดำเนินการอนุมัติสินเชื่อตามมาตรการฯ ไปแล้ว จำนวน 820,380 ราย จำนวนเงินทั้งสิ้น 8,204 ล้านบาท และยังมีวงเงิน คงเหลืออีกจำนวน 1,796 ล้านบาท วงเงินรวม 10,000 ล้านบาท และธนาคารเพื่อการเกษตรและสหกรณ์อนุมัติสินเชื่อตามมาตรการฯ ไปแล้ว จำนวน 28,911 ราย จำนวนเงินทั้งสิ้น 288 ล้านบาท และยังมีวงเงินคงเหลืออีก จำนวน 9,712 ล้านบาท จากวงเงินรวม 10,000 ล้านบาท
รองโฆษกประจำสำนักนายกรัฐมนตรี กล่าวว่า ขณะนี้ในหลายพื้นที่ทั่วประเทศเริ่มกลับมาดำเนินกิจการ/กิจกรรมตามปกติ ดังนั้น การขยายระยะเวลาคำขอรับสินเชื่อจะช่วยเสริมสภาพคล่องสำหรับการดำเนินธุรกิจ ผู้ประกอบการ SMEs และผู้ประกอบการรายย่อย ที่ได้รับผลกระทบจากการแพร่ระบาดให้สามารถประกอบอาชีพและดำเนินธุรกิจต่อไปได้
.........................
วันพฤหัสบดีที่ 24 กุมภาพันธ์ 2565
รองปลัด.อำพันธุ์ ติดตามสถานการณ์น้ำตาลทราย อุตสาหกรรมต่อเนื่อง และการส่งออกน้ำตาลทราย ณ ด่านศุลกากรคลองใหญ่ จ.ตราด
รองปลัด.อำพันธุ์ ติดตามสถานการณ์น้ำตาลทราย อุตสาหกรรมต่อเนื่อง และการส่งออกน้ำตาลทราย ณ ด่านศุลกากรคลองใหญ่ จ.ตราด
นายอำพันธุ์ เวฬุตันติ รองปลัดกระทรวงเกษตรและสหกรณ์ ในฐานะประธานคณะกรรมการน้ำตาลทราย พร้อมด้วย นายประสิทธิ์ วงษาเทียม ผู้อำนวยการกองอุตสาหกรรมอ้อย น้ำตาลทราย และอุตสาหกรรมต่อเนื่อง นายสมนึก มั่นในบุญธรรม ผู้อำนวยการสำนักบริหารอ้อยและน้ำตาลทราย คณะกรรมการน้ำตาลทราย เจ้าหน้าที่ของ สอน. และผู้แทนจากหน่วยงานที่เกี่ยวข้องเข้าร่วม ลงพื้นที่ติดตามสถานการณ์น้ำตาลทราย อุตสาหกรรมต่อเนื่อง และการส่งออกน้ำตาลทราย ณ ด่านศุลกากรคลองใหญ่ ต.คลองใหญ่ อ.คลองใหญ่ จ.ตราด โดยมี นางสุทัศนีย์ สุภาพันธ์ นายด่านศุลกากรคลองใหญ่ ให้การต้อนรับและบรรยายพิธีการศุลกากรการส่งสินค้าออก ขั้นตอนในการส่งสินค้า ภารกิจ บทบาทหน้าที่ของด่านศุลกากรคลองใหญ่ จากนั้นคณะได้เดินทางไปดูงานการขนย้ายน้ำตาลทราย ณ ท่าเรือส.กฤตรวัณ ด้วย
วันจันทร์ที่ 24 มกราคม 2565
วธ.เผยครม.มีมติอนุมัติแต่งตั้งผู้บริหารระดับ 10 ให้ “โกวิท ผกามาศ” เป็นผอ.สศร. - “กฤษฎา คงคะจันทร์” เป็นรองปลัดวธ.และ“ประสพ เรียงเงิน” เป็นผู้ตรวจราชการวธ.
วธ.เผยครม.มีมติอนุมัติแต่งตั้งผู้บริหารระดับ 10 ให้ “โกวิท ผกามาศ” เป็นผอ.สศร. - “กฤษฎา คงคะจันทร์” เป็นรองปลัดวธ.และ“ประสพ เรียงเงิน” เป็นผู้ตรวจราชการวธ.
วธ.เผยครม.มีมติอนุมัติแต่งตั้งผู้บริหารระดับ 10 ให้ “โกวิท ผกามาศ” เป็นผอ.สศร. - “กฤษฎา คงคะจันทร์” เป็นรองปลัดวธ.และ“ประสพ เรียงเงิน” เป็นผู้ตรวจราชการวธ.
วันที่ ๒๔ มกราคม 2565 นายอิทธิพล คุณปลื้ม รัฐมนตรีว่าการกระทรวงวัฒนธรรม (รมว.วธ.) กล่าวภายหลังร่วมประชุมคณะรัฐมนตรี (ครม.) ผ่านระบบวิดีโอคอนเฟอเรนซ์ว่า คณะรัฐมนตรีมีมติอนุมัติตามที่กระทรวงวัฒนธรรมเสนอแต่งตั้งข้าราชการให้ดำรงตำแหน่งประเภทบริหาร ระดับสูง ในกระทรวงวัฒนธรรม เพื่อทดแทนตำแหน่งที่ว่าง และเพื่อการสับเปลี่ยนหมุนเวียน จำนวน 3 ราย ดังนี้ 1.นายโกวิท ผกามาศ ผู้ตรวจราชการกระทรวง (ผู้ตรวจราชการกระทรวง ระดับสูง) สำนักงานปลัดกระทรวง กระทรวงวัฒนธรรม ไปดำรงตำแหน่ง ผู้อำนวยการ (นักบริหาร ระดับสูง) สำนักงานศิลปวัฒนธรรมร่วมสมัย (สศร.) กระทรวงวัฒนธรรม 2.นายกฤษฎา คงคะจันทร์ ผู้ตรวจราชการกระทรวง (ผู้ตรวจราชการกระทรวง ระดับสูง) สำนักงานปลัดกระทรวง กระทรวงวัฒนธรรมไปดำรงตำแหน่ง รองปลัดกระทรวง (นักบริหาร ระดับสูง) สำนักงานปลัดกระทรวง กระทรวงวัฒนธรรม 3.นายประสพ เรียงเงิน รองปลัดกระทรวง (นักบริหาร ระดับสูง) สำนักงานปลัดกระทรวง กระทรวงวัฒนธรรม ไปดำรงตำแหน่ง ผู้ตรวจราชการกระทรวง (ผู้ตรวจราชการกระทรวง ระดับสูง) สำนักงานปลัดกระทรวง กระทรวงวัฒนธรรม ทั้งนี้ ตั้งแต่วันที่ทรงพระกรุณาโปรดเกล้าโปรดกระหม่อมแต่งตั้งเป็นต้นไป ซึ่งผู้บริหารระดับสูงทั้ง 3 คนที่ได้รับการแต่งตั้งในครั้งนี้ เป็นผู้ที่มีความรู้ความสามารถและประสบการณ์ขับเคลื่อนงานด้านศาสนา ศิลปะและวัฒนธรรมตามนโยบายรัฐบาลและกระทรวงวัฒนธรรม ในการสร้างมูลค่าเพิ่มทางเศรษฐกิจให้กับประเทศ
วันศุกร์ที่ 8 ตุลาคม 2564
ปลัด สธ. เผยอ่างทองระดับน้ำลดลง ไม่กระทบจุดฉีดวัคซีนโควิด เร่งฉีดให้ได้ตามเป้าหมาย
ปลัดกระทรวงสาธารณสุข เผย จ.อ่างทอง ระดับน้ำเริ่มลด มี รพ.สต.ได้รับผลกระทบจากน้ำท่วม 2 แห่ง แต่ไม่กระทบจุดฉีดวัคซีนโควิด สั่งเฝ้าระวังสถานการณ์ต่อเนื่อง เตรียมพร้อมดูแลประชาชนและผู้ประสบภัย ส่วนสถานการณ์โควิด 19 สามารถควบคุมโรคได้ดี
ผู้ติดเชื้อลดลงเหลือวันละ 20-30 รายกำชับเร่งฉีดวัคซีนให้ได้ตามเป้าหมาย
วันนี้ (8 ตุลาคม 2564) ที่ โรงพยาบาลอ่างทอง จ.อ่างทอง นายแพทย์เกียรติภูมิ วงศ์รจิต ปลัดกระทรวงสาธารณสุข พร้อมด้วยนายแพทย์ธงชัย กีรติหัตถยากร รองปลัดกระทรวงสาธารณสุข และนายแพทย์พูลลาภฉันทวิจิตรวงศ์ ผู้ตรวจราชการกระทรวงสาธารณสุข เขตสุขภาพที่ 4 ลงพื้นที่ตรวจเยี่ยมให้กำลังใจ ติดตามผลกระทบจากสถานการณ์น้ำท่วม การควบคุมโรคโควิด 19 และการจัดบริการฉีดวัคซีน
นายแพทย์เกียรติภูมิ กล่าวว่า สถานการณ์น้ำท่วม จ.อ่างทอง มีพื้นที่ได้รับผลกระทบ 5 อำเภอ 47 ตำบล 219 หมู่บ้าน 5,116 หลังคาเรือน รวม 15,328 คน เจ้าหน้าที่สาธารณสุขได้รับผลกระทบ 7 ราย ไม่มีผู้เสียชีวิต จากการออกหน่วยแพทย์เคลื่อนที่ตรวจรักษาประชาชน โรคที่พบบ่อยคือ น้ำกัดเท้า 417 ราย อาการระบบกล้ามเนื้อและกระดูก 332 ราย และระบบผิวหนัง แพ้ ผื่นคัน 217 ราย มีสถานบริการสาธารณสุขได้รับผลกระทบ2 แห่ง คือ รพ.สต.ป่าโมก และ รพ.สต.บ้านเลน แต่ยังให้บริการได้ ส่วนโรงพยาบาลอื่นๆ และจุดฉีดวัคซีนโควิด 19ไม่ได้รับผลกระทบ
"ขณะนี้ระดับน้ำเริ่มลดลงเล็กน้อย อยู่ที่ประมาณ 9 เมตร หากระดับน้ำขึ้นสูงถึง 10 เมตร โรงพยาบาลอ่างทองจะมีความเสี่ยงถูกน้ำท่วม ได้เตรียมแผนรองรับสถานการณ์แล้ว ทั้งเฝ้าระวังปิดจุดเสี่ยงน้ำท่วม โดยเฉพาะระบบประปาและบำบัดน้ำเสีย เตรียมเคลื่อนย้ายอุปกรณ์ไว้ที่ปลอดภัย สำรองออกซิเจน เชื้อเพลิง ยา เวชภัณฑ์การเคลื่อนย้ายผู้ป่วย ขณะนี้มีผู้ป่วยโควิด 23 ราย โดยผู้ป่วยสีแดงจะส่งต่อโรงพยาบาลสระบุรี และสีเหลืองส่งต่อโรงพยาบาลชุมชน พร้อมออกหน่วยดูแลผู้ป่วยติดบ้านติดเตียง จัดส่งยาถึงบ้าน และเปิดโรงพยาบาลสนามดูแลผู้ป่วย" นายแพทย์เกียรติภูมิ กล่าว
นายแพทย์เกียรติภูมิ กล่าวต่อว่า สำหรับสถานการณ์โรคโควิด 19 จ.อ่างทอง มีแนวโน้มลดลง พบผู้ติดเชื้อวันละ 20-30 ราย ใช้ระบบการดูแลรักษาที่ชุมชน (Community Isolation)มีทั้งหมด 35 แห่งใน 7 อำเภอ รวม 1,268 เตียง ส่วนผู้ป่วยอาการรุนแรงที่รักษาในโรงพยาบาลลดลงต่อเนื่อง โรงพยาบาลอ่างทองมีผู้ป่วยใส่ท่อช่วยหายใจเหลือ 2 ราย ขณะที่การฉีดวัคซีนโควิด 19 เข็มที่ 1 ฉีดได้ 96,154 ราย คิดเป็นร้อยละ 32.96 ของประชากร กลุ่มผู้สูงอายุ 60 ปีขึ้นไป ฉีดแล้วร้อยละ 47.22 กลุ่มนักเรียนอายุ 12-17 ปี แสดงความประสงค์ 16,762 คน ฉีดแล้ว 2,000 กว่าคน ได้กำชับให้เร่งรัดการฉีดวัคซีนให้ได้ตามเป้าหมาย ร้อยละ 50 ในสิ้นเดือนตุลาคม รวมถึงเฝ้าระวังการติดเชื้อ เน้นการตรวจคัดกรองเชิงรุกกลุ่มเสี่ยงด้วยATKเพื่อไม่ให้เกิดการระบาดใหญ่
*********************************** 8 ตุลาคม 2564
วันศุกร์ที่ 28 มกราคม 2565
กรมทางหลวงชนบท พัฒนาระบบติดตามและควบคุมน้ำหนักรถบรรทุก ลดปริมาณรถบรรทุกน้ำหนักเกินเกณฑ์มาตรฐาน ป้องกันผลกระทบต่อเส้นทางจราจรในระยะยาว
กรมทางหลวงชนบท (ทช.) กระทรวงคมนาคม พัฒนาระบบติดตามและควบคุมน้ำหนักรถบรรทุกบนโครงข่ายทางหลวงชนบท (Truck Monitoring System : TS) ยกระดับประสิทธิภาพด้านการคมนาคมขนส่งด้วยเทคโนโลยีบริหารจัดการ ควบคุมปริมาณรถบรรทุกที่มีน้ำหนักเกินพิกัด
กรมทางหลวงชนบท (ทช.) กระทรวงคมนาคม พัฒนาระบบติดตามและควบคุมน้ำหนักรถบรรทุกบนโครงข่ายทางหลวงชนบท (Truck Monitoring System : TS) ยกระดับประสิทธิภาพด้านการคมนาคมขนส่งด้วยเทคโนโลยีบริหารจัดการ ควบคุมปริมาณรถบรรทุกที่มีน้ำหนักเกินพิกัด ลดผลกระทบต่อเส้นทางในโครงข่ายและสร้างความปลอดภัยให้กับผู้ร่วมทาง ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ในการประยุกต์ใช้นวัตกรรมและเทคโนโลยีสมัยใหม่ เพื่อควบคุมติดตามรถบรรทุกน้ำหนักเกินเกณฑ์มาตรฐานได้อย่างครอบคลุมและมีประสิทธิภาพ
นายอภิรัฐ ไชยวงศ์น้อย อธิบดีกรมทางหลวงชนบท เปิดเผยว่า เนื่องจากถนนในโครงข่ายของ ทช. มีลักษณะของเส้นทางที่กระจายตัวเข้าสู่ชุมชนต่าง ๆ ที่มีการคมนาคมของยานพาหนะหลากหลายรูปแบบ และหลายเส้นทางต้องรองรับปริมาณยานพาหนะเป็นจำนวนมาก จากการศึกษาพบว่ายานพาหนะประเภทรถบรรทุกมีจำนวนเพิ่มมากขึ้นทุกปี ดังนั้น จึงพบปัญหาการบรรทุกน้ำหนักเกินกว่าที่กฎหมายกำหนด เป็นสาเหตุทำให้สภาพผิวจราจร ได้รับความเสียหายและก่อให้เกิดอันตรายต่อผู้ใช้รถใช้ถนน ทช. มีหน้าที่ควบคุมกำกับการใช้งานยานพาหนะไม่ให้เกิดการบรรทุกน้ำหนักเกินพิกัดตามพระราชบัญญัติทางหลวง พ.ศ. 2535 ด้วยเหตุนี้ จึงได้พัฒนาระบบติดตามและควบคุมน้ำหนักรถบรรทุก (Truck Monitoring System : TS) เพื่อสนับสนุนการทำงานของเจ้าหน้าที่ในการติดตามและควบคุมรถบรรทุกไม่ให้มีการบรรทุกน้ำหนักเกินพิกัดตามที่กฎหมายกำหนด ลดความเสี่ยงในการเกิดอันตรายบนท้องถนน ตลอดจนช่วยลดการใช้เอกสารและลดเวลาสำหรับผู้ประกอบการในการยื่นขออนุญาตยานพาหนะหมวดที่ 2 วิ่งบนถนนทางหลวงชนบท
ระบบ TS เป็นฐานข้อมูลอิเล็กทรอนิกส์ซึ่งถูกพัฒนาขึ้นมาให้สามารถใช้งานได้บนสมาร์ทโฟนและอุปกรณ์อิเล็กทรอนิกส์ ซึ่งผู้ใช้งานทั่วไปและผู้ประกอบการสามารถใช้ระบบดังกล่าวในการยื่นขออนุญาตยานพาหนะหมวด 2 กึ่งพ่วง 4 - 7 เพลา สำหรับสัญจรบนถนนทางหลวงชนบทได้อย่างสะดวกรวดเร็ว โดยระบบจะพิจารณาเส้นทางที่เหมาะสมกับน้ำหนักบรรทุก เส้นทางที่สามารถผ่านได้และผ่านไม่ได้จากการคำนวณน้ำหนักรถเปล่า น้ำหนักลงเพลา การผ่านโครงสร้างเส้นทาง และรัศมีวงเลี้ยวของตัวรถ นอกจากนี้ ยังสามารถใช้ระบบดังกล่าวในการวิเคราะห์ข้อมูลน้ำหนักรถบรรทุกที่ถูกตรวจสอบ ณ สถานีตรวจสอบน้ำหนัก พร้อมทั้งติดตามข้อมูลการใช้เส้นทางโดยการบูรณาการข้อมูลจากระบบ GPS Tacking ของกรมการขนส่งทางบก เพื่อวิเคราะห์พฤติกรรมการเดินทางของรถบรรทุกบนโครงข่ายทางหลวงชนบท เป็นการนำเทคโนโลยีมาประยุกต์ใช้ในการดำเนินงานควบคุม ดูแล ป้องกันและลดปริมาณรถบรรทุกที่มีน้ำหนักเกินเกณฑ์มาตรฐาน เพื่อเพิ่มอายุการใช้งานของเส้นทางในโครงข่ายทางหลวงชนบทอย่างมีประสิทธิภาพสูงสุด